laion/Wikipedia-Exotic huggingface dataset:
Edelsbach bei Feldbach

Edelsbach bei Feldbach on vald (Gemeinde) Austrias Steiermargi liidumaal Kagu-Steiermargi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tongo Doumbia

Tongo Hamed Doumbia (sündinud 6. augustil 1989 Vernon's) on Prantsusmaal sündinud Mali jalgpallur, kes mängib kaitsva poolkaitsjana Austraalia kõrgliigaklubis Western United. Ta alustas klubikarjääri Prantsusmaal. Suurema läbimurde saavutas ta Prantsusmaa kõrgliigaklubis Stade Rennais, kus ta mängis aastatel 2009–2012. Klubikarjääri jooksul on ta mänginud veel Inglismaa klubis Wolverhampton Wanderers (2012–2013), Prantsusmaa kõrgliigaklubides Valenciennes (2013–2014) ja Toulouse (2014–2017), Horvaatia kõrgliigaklubis Zagrebi Dinamo (2017–2018), Araabia Ühendemiraatide klubis Ajman (2019) ning Kasahstani kõrgliigaklubis Aktobe (2021–2022). 2022. aasta augustis sõlmis ta lepingu Western Unitediga. Mali jalgpallikoondises debüteeris Doumbia 27. mail 2012 sõprusmängus Elevandiluuranniku vastu. Ta kuulus Mali koondisse 2015. aasta Aafrika rahvaste karikavõistlustel. https://www.transfermarkt.com/tongo-doumbia/profil/spieler/103563 (vaadatud 26.12.2022) https://int.soccerway.com/players/tongo-hamed-doumbia/73476/ (vaadatud 26.12.2022) "MALIAN POWERHOUSE TONGO DOUMBIA JOINS WESTERN UNITED". wufc.com.au. 24.8.2022. Vaadatud 26.12.2022 https://www.national-football-teams.com/player/47872/Tongo_Doumbia.html (vaadatud 26.12.2022)
Eadui psalter

Eadui psalter on 11. sajandi esimesest poolest pärinev ja 12. sajandil täiendatud illumineeritud psalter, mis on nimetuse saanud anglosaksi munga, kirjutaja ja kunstniku Eadwig Basani järgi (kirjutatakse ka Eadui). Eadwig oli Canterbury katedraali (Christ Church) kloostrikogukonna munk ja teda peetakse üheks osavamaks illumineerijaks omas ajas. Käsikiri asub Briti Raamatukogus kohaviida Arundel MS 155 all. Raamat koosneb 193 pärgamentlehest mõõdus 290 x 210 mm, tekstivälja suurus on 215 x 160 mm. Tekst on kirjutatud karolingide minusklis ja anglosaksi minuskelkirjas (Anglo-Saxon vernacular minuscule), hilisemad lisandused on tehtud varagooti ja gooti kirjas. Käsikiri on vallutuseelsel Inglismaal loodud säilinud psaltritest kõige rikkalikuma kujundusega. See on kaunistatud kolme ülevoolavalt dekoreeritud lehtkullatud initsiaaliga, mida ümbritsevad mitmevärvilised äärised. Käsikirja lõpus on pilt rühmast munkadest, kes esitlevad püha Benedictuse kloostrireegli ümberkirjutust pühakule endale. Selles kujutises on nähtud Eadwigi enda kogukonda või vähemasti on arvatud, et rühmas võib olla teiste seas Eadwigi autoportree. Käsikirja uurimine tänapäevaste meetoditega on ilmutanud, et pühaku rüül asuvad kolmes ülemises neliksiirus sõnad Castus ('kasinus'), Humilis ('alandlikkus) and Obediens ('kuulekus'), kolm voorust, mis olid Benedictuse reeglis olulisel kohal. Lisaks psalmidele on käsikirjas palvetekstid, hümnid ja muud usulise sisuga laulud, samuti kalender ja ülestõusmispühade aja väljaarvutamise tabelid. Käsikirja näib olevat kasutatud Canterburys pikalt, osa materjali on lisatud 12. sajandil. "Eadui Psalter. - British Library Collection Items". Originaali arhiivikoopia seisuga 26. detsember 2022. Vaadatud 26. detsembril 2022. "Arundel MS 155. - Digitised Manuscripts. British Library". Originaali arhiivikoopia seisuga 6. juuli 2022. Vaadatud 26. detsembril 2022. Pildid käsikirjast Wikimedia Commonsis Arundel MS 155. - Digitised Manuscripts. British Library Eadui Psalter. - British Library Collection Items (käsikirja kohta) Recreating the ‘Beatus’ page from the Eadui Psalter. - Patricia Lovett MBE (käsikirja initsiaali koopia loomine)
Mads Roerslev

Mads Roerslev Rasmussen (sündinud 24. juunil 1999 Kopenhaagenis) on Taani jalgpallur, kes mängib paremkaitsjana Inglismaa Premier League'i klubis Brentford. Ta alustas klubikarjääri Taani klubis København. Klubi põhimeeskonnas debüteeris ta 26. oktoobril 2016 Taani karikavõistluste mängus Jammerbugti vastu ja lõi selles mängus ka värava. Hooajal 2016/17 debüteeris Roerslev ka Taani kõrgliigas. 2017. aastal oli ta lühikest aega laenul Rootsi kõrgliigaklubis Halmstads BK ja 2019. aastal Taani kõrgliigaklubis Vendsyssel FF. 2019. aasta augustis sõlmis ta lepingu Brentfordiga, mis mängis toona Inglismaa esiliigas. 2021. aastal kindlus ta Brentfordiga pääsu Inglismaa kõrgliigasse. 2. jaanuaril 2022 lõi ta mängus Aston Villa vastu oma esimese värava Inglismaa kõrgliigas; Roerslev värav 83. minutil osutuks ka võiduväravaks. Lisaks andis Roerslev selles mängus Brentfordi esimese värava löönud Yoane Wissale väravasöödu. Aastatel 2015–2021 mängis Roerslev Taani noortekoondistes. "Mads Roerslev signs new contract". www.brentfordfc.com. Vaadatud 8. märtsil 2020. https://www.premierleague.com/match/66543 (vaadatud 26.12.2022)  Mads Roerslev – pildid, videod ja helifailid Wikimedia Commonsis Mads Roerslev brentfordfc.com lehel
Juodkaičiai

Juodkaičiai on küla Leedus Skuodase rajoonis Ylakiai vallas Läti piiri ääres. Juodkaičiai jääb valla keskusest Ylakiaist 12 kilomeetri kaugusele. Külas on kaks Juodkaičiai kalmistut. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė
Kaltys

Kaltys on küla Leedus Skuodase rajoonis Ylakiai vallas Läti piiri ääres. Kaltys jääb Kaltise jõe kaldale. Külla jääb osaliselt Apšė biosfääri polügoon. Külas on Kaltysi kalmistu. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. https://www.geoportal.lt/map/ Skuodo rajono savivaldybė
Skypstys

Skypstys (žemaidi Skīpstīs) on küla Leedus Skuodase rajoonis Ylakiai vallas Läti piiri ääres. Skypstys jääb Kaltise jõe kaldale. Külas on kaks kalmistut. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė
Kiili Kunstide Kool

Kiili Kunstide Kool on huvikool Harju maakonnas Kiilis, kus saab õppida nii muusikat kui ka kunsti. Õppetegevus toimub kolmes hoones: peahoones aadressil Nabala tee 12 on muusikaosakond ja Kiili Rahvamaja; Kiili Lasteaia ruumides aadressil Kooli 9 on muusikaosakonna ettevalmistusklassid ja beebikool; Kiili vallamaja hoones aadressil Nabala tee 2a on kunstiosakond. Kool asutati 1990. aastal. Õppetegevus algas 3. septembril 1990 Kiili Rahvamaja ruumides. Kiili Kunstide Kooli veebisait
Rukiškė

Rukiškė on küla Leedus Skuodase rajoonis Ylakiai vallas. Külas on Rukiškė kalmistu. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė
Arenbergi evangeliaar

Arenbergi evangeliaar on aastail 1000–1020 Canterburys loodud käsikirjaline illumineeritud evangeliaar. Asub tänapäeval Pierpoint Morgani Raamatukogus kohaviida MS M.869 all. Evangeliaar koosneb 167 pärgamentlehest mõõdus 302 x 191 mm. Tekst on kirjutatud ühes 28 reast koosnevas veerus. Käsikirja kaunistavad viis terve lehe suurust miniatuuri - Kristuse ristilöömine Kolgatal käsikirja alguslehel ja nelja evangelisti portreed, kaheksa kaanonitahvlit, kokku neli incipit-lehekülge, iga evangeeliumi alguses, mis on kaunistatud kulla ja mitmevärvilise kirjaga. Kunstnikku on peetud samaks, kes töötas Harley psaltri (London, British Library, Harley MS 603) illumineerijana. Arenberg Gospels. - The Morgan Library and Museum Arenberg Gospels. - The Morgan Library and Museum (digiteeritud käsikiri) Gospel Book. - The Morgan Library and Museum (käsikirja kohta)
Liaudiškiai

Liaudiškiai (žemaidi Liaudėškē) on küla Leedus Skuodase rajoonis Ylakiai vallas Läti piiri ääres. Liaudiškiai jääb Kaltise jõe kaldale. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013.
Strėliškiai

Strėliškiai on küla Leedus Skuodase rajoonis Ylakiai vallas Läti piiri ääres. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013.
Hüperviisor

Hüperviisor, mida tuntakse ka virtuaalmasinate monitorina, on tarkvaraprogramm, mis võimaldab mitmel operatsioonisüsteemil jagada ühte riistvara host'i. See loob füüsilises arvutis virtuaalse keskkonna, mis võimaldab mitut virtuaalset masinat ühel füüsilisel hostil käivitada. Iga virtuaalmasin töötab oma operatsioonisüsteemiga ja seda saab iseseisvalt taaskäivitada, sulgeda või peatada, ilma et see mõjutaks teisi virtuaalmasinaid või host-süsteemi. Hüperviisoreid kasutatakse tavaliselt pilvandmetöötlus- ja virtualiseerimiskeskkondades, kus need võimaldavad luua virtuaalservereid, lauaarvuteid ja muid ressursse, millele on võimalik kaugjuurdepääs. Samuti võimaldavad nad administraatoritel tõhusalt ja paindlikult hallata ja jaotada erinevatele virtuaalmasinatele ressursse, näiteks protsessorit, mälu ja salvestusruumi. On olemas kahte peamist tüüpi hüperviisoreid: 1. tüüpi (ehk natiivsed, paljas metallist) hüperviisorid, mis töötavad otse vastuvõtva riistvara peal, ja 2. tüüpi (ehk hostitud) hüperviisorid, mis töötavad vastuvõtva operatsioonisüsteemi peal. Mõlemal tüübil on omad eelised ja puudused ning valik, millist tüüpi kasutada, sõltub keskkonna erinõuetest. Näited hüperviisoritehnoloogiatest on Microsoft Hyper-V, Oracle VirtualBox. Hyper-V on Microsoft Hyper-V, koodnimega Viridian, on emakeelne hüperviisor; sellega saab luua virtuaalmasinaid 32 &-64 bitise Windowsiga töötavatel süsteemidel. VirtualBox on platvormideülene virtualiseerimisrakendus. Sellel on väga modulaarne disain, millel on hästi määratletud sisemised programmeerimisliidesed. Tom. "Hyper-V või VirtualBox". Tsitaat hüperviisori Hyper-V või VirtualBox näitel.{{netiviide}}: CS1 hooldus: url-olek (link)
Skliaustė

Skliaustė on küla Leedus Skuodase rajoonis Ylakiai vallas. Küla jääb Losise jõe äärde. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Küla portaalis vietoves.Lt
Ungheni

Ungheni on linn Moldovas, Ungheni rajooni halduskeskus. Ungheni asub Pruti jõe vasakul kaldal Rumeenia piiri ääres. Unghenis asub piiripunkt. Asulat on esmamainitud 1462. aastal. Unghenit on ürikutes praeguse nimega esimest korda mainitud 1645. aastal. Linnaõigused sai Ungheni 26. augustil 1940. Moldova 2004. aasta rahvaloenduse andmetel oli Ungheni elanikest moldovlasi/rumeenlasi 84,90%, ukrainlasi 7,66%, venelasi 6,41%, bulgaarlasi 0,19% ja gagauuse 0,12%. Istorie Consiliul Raional Ungheni Ungheni, raionul Ungheni Moldovenii
Autod (film)

"Autod" ("Cars") on Disney ja Pixari animastuudiote täispikk joonisfilm, mis valmis aastal 2006.
Bučiai

Bučiai (žemaidi Botē) on küla Leedus Skuodase rajoonis Ylakiai vallas. Külas on Bučiai kalmistu ja Skysčiai kalmistu. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė
Kiernan Dewsbury-Hall

Kiernan Frank Dewsbury-Hall (sündinud 6. septembril 1998 Nottinghamis) on Inglismaa jalgpallur, kes mängib poolkaitsjana Premier League'i klubis Leicester City. Leicester City noorteakadeemiaga liitus ta 2006. aastal. Esimese profilepingu sõlmis ta klubiga 2017. aastal. Klubi põhimeeskonnas debüteeris ta 24. jaanuaril 2020 Inglismaa karikavõistluste mängus Brentfordi vastu. Seejärel suundus ta hooaja lõpuni laenule Inglismaa tugevuselt neljanda liiga klubisse Blackpool, kus ta lõi kümne mänguga neli väravat. Hooajal 2020/21 oli ta laenul Inglismaa esiliigaklubis Luton Town, kus kuulus terve hooaja jooksul klubi põhikoosseisu. Hooaja lõpus pälvis Dewsbury-Hall Luton Townis mitu auhinda, sealhulgas valiti ta mängijate poolt klubi hooaja parimaks mängijaks. Inglismaa kõrgliigas debüteeris ta Leicester City meeskonnas 28. augustil 2021 mängus Norwich City vastu. Klubi meeskonnas lõi ta esimese värava sama aasta 10. detsembril UEFA Euroopa Liiga alagrupimängus Napoli vastu. Inglismaa kõrgliigas lõi ta esimese värava 10. aprillil 2022 mängus Crystal Palace'i vastu. Hooajal 2021/22 jõudis ta Leicester Cityga UEFA Euroopa Konverentsiliigas poolfinaali, kus kaotati Itaalia klubile AS Roma. Seitsme mänguga lõi Dewsbury-Hall Konverentsiliigas ühe värava ning ta valiti Konverentsiliiga hooaja sümboolsesse koosseisu. 2022. aasta juunis sõlmis ta Leicester Cityga uue viieaastase lepingu. "Luton Town Supporters' Trust 2020-21 season presentation evening". lutontown.co.uk. 31.5.2021. Vaadatud 26.12.2022 "Dewsbury-Hall gets 1st EPL goal, Leicester beats Palace 2-1". Associated Press. The San Diego Union-Tribune. 10. aprill 2022. Vaadatud 10. aprillil 2022. "Dewsbury-Hall signs new long term deal". Leicester City F.C. Vaadatud 24. juunil 2022.
Ungheni (Rumeenia)

Ungheni (rumeeniakeelne nimetus kuni 1925. aastani Nirașteu, ungari keeles Nyárádtő, saksa keeles Nyaradfluß) on linn Rumeenias Transilvaanias Mureși maakonnas. Ungheni asub maakonnakeskusest Târgu Mureșist ligikaudu 10 km edelas. Linna haldusalasse kuulub kuus küla: Cerghid (Nagycserged), Cerghizel (Kiscserged), Morești (Malomfalva), Recea (Recsa), Șăușa (Sóspatak) ja Vidrasău (Vidrátszeg). 2011. aasta rahvaloenduse andmetel oli Ungheni elanikest rumeenlasi 72,55%, mustlasi 14,06%, ungarlasi 8,35% ja teistest rahvustest inimesi 0,01%. Rahvus oli teadmata 5,01%-l elanikest. Ungheni haldusalasse kuuluvas Vidrasăus asub Târgu Mureși Transilvaania rahvusvaheline lennujaam. About Transylvania Airport International Airport Transylvania
Kiviõli Kunstide Kool

Kiviõli Kunstide Kool on huvikool Ida-Virumaal Lüganuse vallas Kiviõli linnas aadressil Vabaduse puiestee 6. Kiviõli Kunstide Kooli musikaõppes saab õppida akordionit, viiulit, mandoliini, kitarri, kannelt, harfi, klaveri, puhk- ja löökpille ja laulu. Kiviõli Kunstide Kooli direktor on Jaanus Põlder. Kiviõli Kunstide Kooli veebisait "Rakvere vald annab tänavu oma aumärgi kahele pedagoogile". Lääne-Virumaa Uudised. 8. veebruar 2023. Vaadatud 8. veebruaril 2023.
Kohila Kunstide Kool

Kohila Kunstide Kool on huvikool Rapla maakonnas Kohilas aadressil Viljandi mnt 37. Kool tegutseb Tohisoo mõisa peahoones. Muusikakoolis saab õppida klaverit, viiulit, akordionit, trompetit, trombooni, metsasarve, flööti ning muusikastuudios kitarri ja löökpille. Õppeasutus asutati 24. septembril 1992. Aastani 1994 kandis see nime Kohila Koolitus- ja Kultuurikeskus ja seejärel aastani 2022 nime Kohila Koolituskeskus. Mõis haridustemplina. Kohila Kunstide Kool, vaadatud 3.01.2023. Kohila Kunstide Kool. EHIS. Vaadatud 3.01.2023. Kohila Kunstide Kooli veebisait
Cercamon

Cercamon (oksitaani hääldus [seɾkɔˈmun]; tegutses u 1135–1145) oli üks varasemaid trubaduure. Teda peetakse planh '​i, tentsooni ja võib-olla ka sirventeesi juurutajaks trubaduuriluulesse; tema pastorellidest pole ükski säilinud. "Cercamon" tähendab oksitaani keeles maailmarändurit, trubaduuri päris nimi ja igasugused eluloolised andmed on teadmata. Arvatud on, et ta võis olla Gascogne'ist pärit meelelahutaja, kes enamiku ajast teenis Guillaume X d'Aquitaine'i ja võib-olla Eble II de Ventadorni õukondades, kuid tema nimi võib vihjata tema sagedasele ringirändamisele. Säilinud on seitse teksti, mille autorsus on kindlalt talle omistatud, umbes kaheksa teksti on oletatava autorsusega, kuid ühtegi tema meloodiat pole teada. Kaasaegsete teadete järgi olevat kuulsad olnud tema pastorellid, kuid selles žanris pole Cercamonilt ühtegi säilinud teksti. Teda on peetud Marcabru õpetajaks, kuid pigem saab Cercamoni tekstide varal oletada, et ta õppis palju Marcabrult, samuti Guillaume IX d'Aquitaine'ilt. Cercamoni stiil on malbe ja selge (trobar leu), tema teemad keskenduvad tõelisele armastusele, mida luuletaja eristab abielurikkumisega seotud armastusest. Cercamon. - Encyclopedia of medieval literature (via deacademic.com) Cercamon: Complete Works. - trobar.org
Kohtla-Järve Kunstide Kool

Kohtla-Järve Kunstide Kool on huvikool Ida-Viru maakonnas Kohtla-Järvel aadressil Kalevi tänav 37. 1950. aastal alustas aadressil Lai tänav 5 tööd Kohtla-Järve Lastemuusikakool. 1982. aasta novembris kolis kool aadressile Vahtra tänav 27. Kui 1994. aasta sügisel alustas esimene kunstiosakonna kursus, sai kool nimeks Kohtla-Järve Kunstide Kool. 2000. aastal alustas tööd estraadiosakond. Alates 2008. aasta juulist tegutseb kool endise kutsekooli hoones aadressil Kalevi tänav 37. 1950-1953 Eduard Kulp 1952-1954 Richard Mölder 1954-1957 Elvi Maisa 1957-1970 Astrid Romot 1970-1976 Ljudmilla Popova 1976-1993 Helga Surva 1993-2011 Anne Endjärv 2011-2014 Anne Mihklep Kohtla-Järve Kunstide Kooli veebisait
Boeing P-8 Poseidon

Boeing P-8 Poseidon on Ameerika Ühendriikide mitmeotstarbeline merepatrull-lennuk, mida arendab ja toodab Boeing Defense, Space & Security. See põhineb Boeing 737-800 reisilennukil. P-8 Poseidon arendati välja Ameerika Ühendriikide mereväe tellimusel. P-8 Poseidon täidab allveelaevatõrje, laevatõrje, luure ja jälgimisülesandeid. See on varustatud torpeedodega, laevatõrjerakettidega Harpoon ja muude relvadega ning võib veesata väikeseid poisid. P-8 merepatrull-lennukeid kasutab Ameerika Ühendriikide merevägi, India merevägi, Austraalia kuninglik õhuvägi ja Suurbritannia kuninglik õhuvägi. Lennuki on tellinud Norra ja Uus-Meremaa õhuväed ning Lõuna-Korea ja Saksamaa mereväed.  Ameerika Ühendriigid  Austraalia  Suurbritannia  Uus-Meremaa  Norra  Lõuna-Korea  Saksamaa Meeskond – 2, missioonil 7 Pikkus – 39,47 m Tiivaulatus – 37,64 m Kõrgus – 12,83 m Tühimass – 62 730 kg Maksimaalne lennukaal – 85 820 kg Mootor – 2 × 121 kN CFM International CFM56-7B27A turboreaktiivmootor Maksimaalne kiirus – 907 km/h Tegevusraadius – 8300 km (normaaltingimustes), 2222 km (lahingurežiimis) Praktiline lennulagi – 12 496 m "P-8: A Proven Multi-Mission Maritime Patrol Aircraft". Boeing. Vaadatud 27. detsember 2022. "About the Poseidon MRA1". Royal Air Force. Vaadatud 27. detsember 2022.
Kuusalu Kunstide Kool

Kuusalu Kunstide Kool (ka Hugo Lepnurme Kuusalu Kunstide Kool) on huvikool Harju maakonnas Kuusalus. Alates 2013. aastast on kooli direktor Paul Himma. 1976. aastal avati Kuusalu Keskkoolis lastevanemate soovil, Kuusalu Keskkooli õppealajuhataja Kalju Rea initsiatiivil, Mare Russaku eestvedamisel ja keskkooli direktori Laine Kadajase toetusel muusikaklass. Esimesed õpetajad olid Niina ja Taavi Esko, Mai Võlumägi ja Mare Russak. See oli süstemaatilise muusikahariduse algus Kuusalus. 1988. aastal õnnestus jätkata Kuusalu Muusikakoolina. 2010. aastal avati kunstiosakond ja alates sellest ajast on kooli nimi Kuusalu Kunstide Kool. Lisaks individuaalsele pilliõppele tegutseb koolis palju ansambleid, laulustuudio ja sümfooniaorkester. Kuusalu Muusikakooli sümfoniettorkester asutati 2009. aastal. Orkester koosneb kooli 9–17aastastest õpilastest ja selle orkestri töös osalevad ka kooli õpetajad. Orkester on 30-liikmeline. 2012. aasta aprillis osales orkester Kuusalu Keskkoolis Eino Tambergi opereti "Odüsseus" lavastuses ning 2014. ja 2015. aasta augustis koostöös Veljo Tormise Kultuuriseltsiga Kuusalu Laurentsiuse kiriku aias ja Viinistu Kunstimuuseumi katlamajas Tauno Aintsi ja Urmas Lennuki muusikalavastuses "Lauritsa lubadus" . 2015. aasta mais osales orkester Kuusalu Keskkooli staadionil Kuusalu valla aukodaniku Veljo Tormise juubeli tähistamiseks toimunud vabaõhukontserdil "Regivärss ja Karuäke". Orkester on osalenud ka 2011., 2014. ja 2017. aasta laulupeol. Kuusalu Kunstide Kooli orkester. Eesti Sümfooniaorkestrite Liidu veebisait. Kuusalu Kunstide Kooli veebisait
Pierce LePage

Pierce LePage (sündinud 22. jaanuaril 1996 Whitbys) on Kanada kümnevõistleja, maailmameister (2023). Ta võitis 2018. aasta Rahvaste Ühenduse mängudel Gold Coastis 8171 punktiga hõbemedali. 2019. aasta Panameerika mängudel Limas võitis ta kaasmaalase Damian Warneri ja grenadalase Lindon Victori järel pronksmedali. Maailmameistrivõistlustel Dohas oli ta 8161 punktiga viies. Tokyo olümpiamängudel sai LePage 5. koha isikliku rekordiga 8604 punkti. Ta tunnistas hiljem, et tema võistlust segas põlvevigastus . 2022. aasta maailmameistrivõistlustel Eugene'is püstitas ta isiklikud rekordid 400 meetri jooksus, 110 meetri jooksus ja kettaheites ning võitis kümnevõistluses isikliku rekordiga 8701 punkti Kevin Mayeri järel hõbemedali. 2023. aasta kergejõustiku maailmameistrivõislustel Budapestis sai ta esimese koha 8909 punktiga. Seisuga 26. august 2023 Väljas Sees Allikas: Rahvusvaheline Kergejõustikuliit "Pierce Lepage". www.eurosport.com. Vaadatud 26. detsembril 2022. "Canadian decathlete Pierce LePage wins silver at World Athletics Championships". www.cbc.ca. Vaadatud 26. detsembril 2022. Pierce LePage Rahvusvahelise Kergejõustikuliidu kodulehel (inglise)
Toomanina Suurkivi

Toomanina Suurkivi on gneissbretšast hiidrahn Lääne maakonnas Rannakülas. Rahn asub rannalähedases meres. Rahnu pikkus on 8,0 m, laius 7,0 m, kõrgus 6,0 m, ümbermõõt 25,0 m ning maht 250 m³. Tegemist on suurima Eesti mandriosal asuva gneissbretša rahnuga. Rahn on alates 2021. aastast üksikobjektina looduskaitse all. Eesti hiidrahnude loend Pirrus, Enn (2009). Eestimaa suured kivid. Tallinn: Teaduste Akadeemia kirjastus. "Toomanina". Eesti Entsüklopeedia. 2011. Vaadatud 27.12.2022. "Toomanina Suurkivi". Keskkonnaportaal. Vaadatud 28.12.2022. Toomanina Suurkivi keskkonnaportaalis
Sudise hiidrahn

Sudise hiidrahn on graniidist hiidrahn Lääne-Viru maakonnas Tidriku külas suures metsamassiivis. Rahnu pikkus on 10,5 m, laius 7,5 m, kõrgus 4,2 m, ümbermõõt 29,7 m ning maht 230 m³. Rahn on lõhedeta, alt ahenev, moodustab koopataolisi eendeid, lasub peaaegu maapinnal ning on osaliselt sammaldunud. Eesti hiidrahnude loend Pirrus, Enn (2009). Eestimaa suured kivid. Tallinn: Teaduste Akadeemia kirjastus. Viiding, Herbert (1986). Suurte rändrahnude kirjeldamise juhend. - Abiks loodusevaatlejale. Kd 85. Tartu: Eesti Teaduste Akadeemia. "Sudise hiidrahn". EELIS Infoleht. Vaadatud 27.12.2022. Sudise hiidrahn ürglooduse objektina Eesti looduse infosüsteemis
Vinnõtsja

Vinnõtsja (vene keeles Винница Vinnitsa) on linn Ukrainas, Vinnõtsja oblasti halduskeskus. Asub Lõuna-Bugi kaldal. Linnas leidis 1937–1938 aset Vinnõtsja massimõrv. Vinnõtsjas asus Teisest maailmasõjast alates suur õhujõudude baas. Praegu asub seal Ukraina õhujõudude staap. Linnas on 354 m kõrgune televisioonitorn ning Tartuski tegutsenud sõjaväekirurgi Nikolai Pirogovi muuseum. Ukraina 2001. aasta rahvaloenduse andmetel oli Vinnõtsja elanikest ukrainlasi 87,2%, venelasi 10,2%, poolakaid 0,5%, valgevenelasi 0,4% ja juute 0,5%. 14. juulil 2022 toimus Venemaa-Ukraina sõja käigus Venemaa raketirünnak Vinnõtsjale, mille tulemusel hukkus vähemalt 22 tsiviilisikut, sealhulgas 3 last. 2022. aasta raketirünnakud Vinnõtsjale Number of Present Population of Ukraine, as of January 1, 2022 Про кількість та склад населення Вінницької області за підсумками Всеукраїнського перепису населення 2001 року Державний комітет статистики України. Всеукраїнський перепис населення 2001 Ракетний удар по Вінниці: кількість загиблих зросла до 12, поранено 30 осіб , РБК-Україна  Vinnõtsja – pildid, videod ja helifailid Wikimedia Commonsis Vinnõtsja koduleht
Neoteenia

Neoteenia on juveniilsete omaduste säilimine täiskasvanuna. Esmalt kirjeldatud aksolotlil – kahepaiksel, kes saab paljuneda vastsestaadiumis (kullesena). Inimene on neoteeniline võrreldes teiste inimlastega – ta on ka täiskasvanueas vähese karvkattega, kolju sarnaneb teiste inimlaste laste koljuga, lapseea õppimisvõime kestab ka täiskasvanuna. Mitmed koduloomad on neoteenilised võrreldes nende metsikute esivanematega. Näiteks kodusiga on paljas ja väiksemate kihvadega võrreldes metsseaga. Rohttaimede evolutsioonilist kujunemist puudest on samuti kirjeldatud kui neoteeniat. Termini võttis kasutusele saksa zooloog ja antropoloog Julius Kollmann 1885. aastal. Gould, Stephen Jay 1977. Ontogeny and Phylogeny. Cambridge: Belknap Press of Harvard University Press.
Loksa Muusikakool

Loksa Muusikakool on muusikakool Harju maakonnas Loksa linnas aadressil Tallinna tänav 47a. Kool avati 1. septembril 1972. Loksa Muusikakoolist Loksa linna veebisaidil